cyanic-selkie/wikianc huggingface dataset:
Akcije interesnih grupa
4. Direktni napadi. Ovo je najbrojnija grupa i u nju se mogu ubrojati mnoge subkategorije. Ovdje imamo direktne napade na zastupnike ili na vladu (gađanje kamenjem ili jajima npr.). ALF (Animal Liberation Front- Front za oslobođenje životinja) u Britaniji baca bombe na laboratorije koje koriste životinje u eksperimentalne svrhe. Jedan pripadnik grupe Fathers for Rights (bore se da muškarci imaju slična prava kao i žene poslije razvoda) je ušao u britanski parlament i pogodio premijera Tonija Blera kondomom punog bijelog praha za kojeg se prvobitno mislilo da je antraks (kasnije se ispostavilo da je brašno). Također, imamo primjere kada se pripadnici ekoloških grupa lancima privežu za drveće da bi spriječili sječu. Također, tokom proširenja Londonskog aerodroma Heathrow ekolozi su iskopali tunele ispod zemljišta gdje se trebalo raditi i tu spavali danima, što je onemogućilo dalju gradnju.
Pored ovih imamo i mnoge druge primjere akcija koje preduzimaju grupe. mnoge od ovih akcija su uspješne,međutim, neke ,iako jako dobro organizovane, ne budu uspješne. Demonstracije u Londonu nisu spriječile britansko priključivanje SAD-u u ratu protiv Iraka.
Saratovska oblast
Saratovska oblast jest federalna oblast u Rusiji. Prema popisu iz 2002. godine u ovoj oblasti je živjelo 2.668.310 stanovnika. Administrativno središte oblasti je Saratov. Oblast je uspostavljena 5. decembra 1936.
Insajderi
Insajderi su posebna vrsta grupa za pritisak (ili interesnih grupa). Naime, to su grupe koje imaju dnevne kontakte sa zastupnicima u parlamentu ili čak članovima vlade. Praktično, njima je dozvoljeno da budu u parlamentu. Oni tako mogu, npr. tokom odmora u zasjedanju parlamenta, da na 'hodnicima' razgovaraju sa zastupnicima, da ih 'nagovaraju' odnosno bolje rečeno da lobiraju. To oni mogu raditi i na druge načine ( zvati zastupnike telefonom, e-mailom, faxom...). To im daje veliku prednost u odnosu na autsajdere (autsajderi) i oni imaju puno veće šanse da dobiju ono što traže (izmjenu zakona, ili usvajanje zakona itd.).
Ne može bilo koja grupa biti insajder. Da bi neka grupa bila insajder ona mora biti: bitna, slagati se sa vladom, ne činiti nešto što vlada ne odobrava.
1. Kao prvo moramo razumjeti da su današnje vlade veoma pragmatične u svojim odlukama. To znači npr. da im ekologija nije važna. Međutim, da se danas dogodi cunami i pogodi SAD ili Veliku Britaniju, vlade tih država bi po svojoj pragmatičnoj prirodi ekološke grupe odmah stavile u parlamet jer bi ih sada globalno zagrijavanje zanimalo. Po ovome vidimo da protektivne grupe imaju puno veće šanse da postanu insajderi nego promotivne grupe. Za vladu je sigurno bitno da doktori ili profesori ne štrajkuju (naravno imamo primjera gdje i protektivne grupe nisu važne- Udruga igrača Binga u Velikoj Britaniji)
2. To znači ne zalagati se za stvari za koje se vlada ne zalaže. To automatski isključuje NDG (nuclear disarmament group- udruga za nuklearno razoružavanje) iz britanskog parlamenta. Britanska vlada ne želi da uništi svoje nuklearne bombe (koje se nalaze na podmornicama sjeverno od Škotske obale).
3. Ako grupa čini nešto što vlada ne odobrava sigurno neće postati insajder. Tako ALF (Animal Liberation Front- Front za oslobođenje životinja), ekstremna grupa koja djeluje u Velikoj Britaniji neće sigurno postati insajder dok ne prestane bacati bombe na laboratorije gdje se koriste životinje za istraživanja, ili dok ne prestane bacati katran na krznene bunde dama.
Nekada insajderi imaju 'ne zdrav' (ne demokratski) uticaj na parlamentarni život neke države. Najbolji primjer za to je kada je Ernie Eccleston, vlasnik Formule 1, dao 1 milion funti vladajućoj laburističkoj stranci u V.B. Nedugo nakon toga parlament (sa laburističkom većinom) je donio zakon iz kojega izuzima Formulu 1 iz Zakona o zabrani reklamiranja pušenja u sportovima. Ovo je izazvalo veliku buru u medijima, nakon čega je Toni Bler vratio jedan milion funti Ecclestonu, ali je Formula 1 još uvijek izuzeta iz zakona.
Sagrada Família
mini|Sagrada Família 2022. Sagrada Família (bos. Sveta porodica), punim nazivom Basílica i Temple Expiatori de la Sagrada Família (bos. Bazilika i hram Svete porodice) je velika rimokatolička crkva u Barceloni, Španija, dizajnirana od strane katalonskog arhitekta Antonija Gaudíja. Iako je nezavršena, crkva se nalazi na listi svjetske baštine UNESCO-a, a u novembru 2010 posvećena je i proglašena bazilikom od strane pape Benedikta XVI.
Historija
Godine 1866. trgovac knjigama Bocabella zasnovao je vjersko društvo posvećeno Svetom Josipu koje je 1881. godine kupilo zemljište za katedralu u vanjskoj četvrti Barcelone, Barrio del Poblet. Gradnja katedrale je izvorno povjerena arhitektima Martorellu i Francescu de Paula Villaru, ali su oni nakon izgradnje kripte pozvali mladog i perspektivnog arhitekta Gaudíja (koji je tada imao 31 godinu). Kada je trgovac Bocabella preminuo, njegov projekt je preuzeo biskup Barcelone koji je Gaudíja stavio na čelo izgradnje. U to vrijeme, Gaudí je već bio izgradio svod kripte i radikalno promijenio Villarov izvorni plan.
Gaudí je svim srcem radio na ovom kolosalnom kompleksu. Godine 1914., kada je imao 62 godine, odlučio je i živjeti u jednoj kućici u dvorištu katedrale.
Nakon njegove smrti, radove su nastavili njegovi suradnici, prije svega Sugrañes, Quintana i Matamala, prema njegovim planovima. Radovi su prekinuti 1935. godine zbog španskog građanskog rata tokom kojega je izgorio dio katedrale s originalnim Gaudíjevim modelima i planovima.
Radovi su ponovno pokrenuti 1970-ih nakon pada fašističkog režima i gradnja, premda vrlo polako, traje i dan danas. Kada bude završena, katedrala će biti visoka oko 45 i duga 110 metara.
Krupa (čvor)
ili
Bosna i Hercegovina:
Hrvatska:
Slovenija:
NGC 5513
Najbliži NGC/IC objekti
Sljedeći spisak sadrži deset najbližih NGC/IC objekata.
Volksparkstadion
Imtech Arena je općinski stadion u Hamburgu, Njemačkog. Predstavlja domaći teren nogometnog kluba Hamburger SV, te je bio jedan od 12 stadiona korisštenih tokom Svjetskog prvenstva u nogometu 2006. godine, kada je ugostio četiri grupne utakmice i jednu četvrtfinalnu utakmicu. Arena je bila poznata pod nazivom Volksparkstadion do 2001. godine, kada je AOL Time Warner kupio prava na naziv do jula 2007. godine.
Svjetsko prvenstvo 1974.
Svjetsko prvenstvo u nogometu 1974. godine održano je u Zapadnoj Njemačkoj, a Volksparkstadion je bio jedan od stadiona, koji su se koristili tokom turnira. Zajedno sa berlinskim Olimpijskim stadiononm ugostio je sve utakmice grupe A u prvoj fazi. Tri od tih odigrane su na Volksparkstadionu. Prva utakmica bila je između Istočne Njemačke i Australije, gdje je posjećenost bila svega 17.000. Sljedeću utakmicu, kada je domaćin Zapadna Njemačka igrala pritiv Australije, gledalo je 53.300 gledalaca. Posjećenost se i povećala za sljedeću utakmicu, na čak 60.200 gledalaca, kada je Zapadna Njemačka ugostila susjednu Istočnu Njemačku. Istočna Njemačka usko je pobijedila rezultatom 1-0, golom u osamdesetoj minuti.
Hidrologija
Hidrologija (grčki: Yδρoλoγια, Yδωρ+Λoγos, Hydrologia, "nauka o vodi"), nauka o vodi, njenim fizikalnim svojstvima i pojavljivanju u prirodi. Ona označava zajedno i hidrološki ciklus i vodna bogatstva.
Volksparkstadion
Euro 1988
1988. godine, Evropsko nogometno prvenstvo došlo je u Zapadnu Njemačku. Volksparkstadion je izabran da bude jedan od domaćina ovog prvenstva. U to vrijeme, stadion je mogao primiti 61.200 gledalaca. Jedina utakmica, koja se odigrala na ovom stadioni, bila je polufinalna utakmica između Zapadne Njemačke i Holandije, gdje je Zapadna Njemačka poražena rezultatom 1-2.
Hidrologija
Područja hidrologije uključuju hidrometeorologiju, površinsku hidrologiju i hidrogeologiju, gdje voda igra središnju ulogu. Okeanografija i meteorologija nisu uključene u ova područja jer je voda tek jedan od mnogih važnih aspekata.
Hidrološko istraživanje korisno je ne samo što nam omogućuje bolje razumijevanje svijeta u kojem živimo, nego i zato što nam dopušta uvid u područja znanosti koja se bave okolinom.
Historija
Hidrologija je bila predmet istraživanja hiljadama godina. Nil je primjerice pregrađen oko 4000. p. n. e. radi poboljšavanja poljoprivredne produktivnosti prijašnje neplodne zemlje. Mezopotamski gradovi su bili zaštićeni od poplava visokim zemljanim zidovima. Grci i Rimljani su gradili akvadukte, a Kinezi sisteme za navodnjavanje i radove za nadziranje poplava.
Volksparkstadion
Svjetsko prvenstvo u nogometu
Sljedeće utakmice odigrane su na ovom stadionu u toko Svjetskog prvenstva u nogometu 2006. godine:
Hidrologija
Historija
Marko Vitruvije je u prvom vijeku p. n. e. napisao filozofsku teoriju hidrološkog ciklusa u kojem oborine koje padnu u planinama prodiru kroz Zemljinu površinu te u nizinama oblikuju rijeke i izvore. Usvajanjem znanstvenijeg pristupa, Leonardo da Vinci i Bernard Palissy došli su nezavisno jedan od drugoga do preciznog prikaza hidrološkog ciklusa. Hidrološke varijable nisu se kvantitativno određivale sve do 17. vijeka.
Volksparkstadion
Finale UEFA Evropa lige 2010.
Stadion je izabran, od strane UEFA-e, da bude domaćin finala UEFA Evropske lige 2010. godine.
Lesoto
Kraljevina Lesoto (Sesoto jezik: Mmuso wa Lesotho []), ranije Basuto, je parlamentarna monarhija u južnoj Africi. Lesoto je enklava unutar Južnoafričke Republike, potpuno okružena teritorijom ove države. Međutim, Lesoto nikad u svojoj historiji nije politički pripadao Južnoafričkoj Republici. Zemlja se nalazi između 29 i 30 stepena južne geografske širine i 28 i 30 stepena istočne geografske dužine. Zbog svog posebnog geografskog položaja i velike nadmorske visine, Lesoto se često naziva i Kraljevina na nebu (engl. Kingdom in the Sky)
Hidrologija
Historija
Napredak u 18. vijeku postignut je zahvaljujući Bernoullijevom piezometru i Bernoullijevoj jednadžbi, Pitotovoj cijevi i Chezyjevoj formuli. U 19. vijeku razvija se podzemna hidrologija uključujući Darcyjev zakon, Dupuit-Thiemovu formulu istjecanja i Hagen-Poiseuilleovu jednadžbu kapilarnog toka.
Lesoto
Etimologija
Prevedeno sa sesoto jezika, Lesoto znači "Država naroda koji govore soto jezik", gdje se misli na južni soto jezik (sesoto). Za vrijeme britanske krunske kontrole teritorije, nosila je ime Basutoland, što u prevodu znači "zemlja naroda Basuto" ili "zemlja Basutoa". Sama etimologija "Basuto", prevedeno također sa soto jezika, znači "južni Soto (često zvan Basuto) Lesotoa i okolnih područja".
Hidrologija
Historija
Od 1950. hidrologiji se pristupa na većoj teoretskoj bazi nego u historiji omogućenoj ponajprije napretkom u fizikalnom razumijevanju hidroloških procesa i pojavom računala.
Lesoto
Geografija
lijevo|mini|Topografska karta Lesota Kraljevina Lesoto spada u najmanje države u Africi (42. po veličini) i sa površinom od 30.355 km2 je otprilike velika kao Belgija. Nema izlaz na more. Sa svojim jedinim susjedom, Južnom Afrikom, graniči se u dužini od 909 km. Na zapadu i sjeveru graniči se sa južnoafričkom provincijom Vrystaat, na istoku KwaZulu-Natal, a na jugu sa provincijom Oos-Kaap. Lesoto je jedna od tri države svijeta koja je okružena sa samo jednom državom (ostale dvije su Vatikan i San Marino). Zapadni dio Lesota se nalazi na jednoj visoravni, takozvanoj Highveld (koja se zbog specifične topografije zemlje naziva još i Lowlands (nizija)), gdje se nalazi najveći dio stanovništva zemlje. Nadmorska visina visoravni Lowlands iznosi između 1400 i 1700 metara. U njoj se nalaze brojna korita rijeka i doline. Istočni dio zemlje (Highlands) se nalazi djelimično na nadmorskoj visini preko 2000 metara, a preovladavaju bazaltne stijene, zbog vulkanskih erupcija u davnoj prošlosti od preko 150 miliona godina. Gorje je ispresjecano dubokim riječnim dolinama. Najviši vrh zemlje, a ujedno i najviši u regiji južne Afrike je Thabana Ntlenyana, sa visinom od 3482 metra. Najniža tačka Lesota se nalazi na ušću rijeka Oranje (u Lesotu zvana Senqu) i Makhaleng, na nadmorskoj visini od 1400 metara. Lesoto je jedina nezavisna država na svijetu čija se cjelokupna teritorija nalazi iznad 1000 metara nadmorske visine. Pored toga, oko 80% teritorije leži preko 1800 metara. lijevo|mini|Efekti erozije u blizini Ha Lebesa
U Lesotu izviru dvije najznačajnije južnoafričke rijeke: Oranje i Caledon, koje su duž svog toka napravile duboke kanjone i doline. Zbog tvrdoće bazaltnih stijena, brojni su i vodopadi u područjima planinskog masiva Maloti, među kojima je Maletsunyane vodopad u blizini Semonkonga, sa 192 metra najviši neprekidni vodopad u južnoj Africi. Zemljište visoravni na prelazu u Lowlands na zapadu sastoji se iz mehkih pjeskovitih stijena. Zbog toga, ali i zbog prenaseljenosti ovog područja, te prekomjernog iskorištavanja (samo je 11% površine zemlje poljoprivredno iskoristivo), ovo područje je snažno pogođeno erozijom. Prirodni resursi zemlje su voda, kao i dijamanti i neki drugi minerali. Bogate rezerve vode, sa procjenjenim dnevnim količinama od oko 7.280 miliona litara, se koriste za ogromne projekte navodnjavanja i proizvodnje električne energije.
Hidrologija
Hidrološki ciklus
Središnja tema hidrologije je kretanje vode na Zemlji koje se odvija na različite načine i u različitim mjerama. Najjasnija takva slika sadržana je u isparivanju vode iz okeana koja onda stvara oblake. Ti se oblaci kreću iznad kopna i proizvode kišu, koja teče niz rijeke natrag u okean zatvarajući ciklus.
Lesoto
Klima
Kao i u drugim zemljama južne hemisfere, godišnja doba su suprotna u odnosu na sjevernu hemisferu. Zbog velike nadmorske visine, klima Lesota nije pretjerano topla. Zimi, između juna i augusta, često bude veoma hladno, a na visokim planinama nerijetko bude i snijega. Danju, i zimi je veoma sunčano, a tokom cijele godine broj sunčanih dana se u prosjeku kreće oko 300. U ljetnim mjesecima, između novembra i marta je u cijelom Lesoto izrazito vruće. Ljeti su veoma česte oluje, gotovo 100 dana tokom godine. Zbog nadmorske visine, tokom dana temperature često dosta osciliraju (između -15 °C noću u zimskom periodu do 30 °C danju u ljetnom periodu). Prosječna godišnja temperatura u Maseru iznosi 15 °C. Na vrhovima planinskog masiva Drackensberge tokom cijele godine može doći do snježnih padavina. Oko 85% ukupnih godišnjih padavina od 600 – 800 mm, padne tokom ljeta, zbog čega je zimi za vrijeme sušnih mjeseci krajolik pust. mini|desno|Snijeg na planinama Lesota
Flora i fauna
Lesoto je veoma siromašan sa drvetom. U cijeloj zemlji ima vrlo malo drveća, pretežno eukaliptusa, akacije i slično. Životinjski svijet karakterišu manje životinje. Najveći sisar je antilopa (Pelea capreolus). Od veće važnosti su brojne ptice: roda, ibis i lešinari, od kojih je najinteresantniji bradati lešinar.
Hidrologija
Hidrološka mjerenja
Kretanje vode na Zemlji može se mjeriti na brojne načine. Ta je informacija jednako važna i za određivanje vodnih bogatstava i za razumijevanje procesa upletenih u hidrološki ciklus. Sljedeći spisak je spisak uređaja koje koriste hidrolozi i za mjerenje čega se koriste.
Hidrološko predviđanje
Promatranja hidroloških procesa koristi se za predviđanje budućih kretanja i količina vode.
Lesoto
Historija
Planinsko područje Lesota naseljavao je još 25.000 godina p. n. e. narod San, koji su uglavnom bili lovci i sakupljači plodova. Od brojnih pećinskih crteža koji su načinili pripadnici ovog naroda u cijeloj južnoj Africi, u samom Lesotu se nalazi oko 5.000, kao što je Ha Baroana, oko 50 km istočno od glavnog grada. Za vrijeme seobe Bantu plemena, koja je počela oko 4. i 5. vijeka, u ovo područje se doseljava narod Nguni i počinje se baviti poljoprivredom. U narednim vijekovima, na područje Lesota se više se doseljava Bantu plemena sa sjevera. Do 11. vijeka su Basotho i njemu srodna Tswana plemena gotovo potpuno potisnuli domorodački narod San, tako da danas u Lesotu i cijelom području južne Afrike gotovo da i nema pripadnika ovog naroda. Najveći broj doseljenih Basotho plemena se naselio u plodnu dolinu rijeke Caledon, gdje su živjeli u manjim zajednicama, uglavnom od poljoprivrede i uzgoja stoke, a zbog veoma malo plodnog zemljišta, često je dolazilo do nesuglasica sa susjednim plemenima pa i sukoba.
Vladavina kralja Moshoeshoe I.
Početkom 19. vijeka, veliki kralj Zulua, Shaka, je sve više povećavao svoje kraljevstvo. Širenjem svoje vlasti, pod udar je došlo i područje koje su naseljavala Basotho plemena. Stalni napadi Zulua, pljačke i teror koji su provodili nad plemenima Basotho, dovelo je lokalno stanovništvo na rub gladi, do te mjere da je stanovništvo u nekim područjima Lesota počelo pokazivati znakove kanibalizma.
Hidrologija
Statistička hidrologija
Analiziranjem statističkih svojstava hidroloških zapisa, kao što su oborine ili riječni tok, hidrolozi mogu procijeniti buduće hidrološke pojave. To ipak pretpostavlja da karakteristike procesa ostaju nepromijenjene.
Vidi: povratni period.
Lesoto
Vladavina kralja Moshoeshoe I.
mini|desno|Kralj Moshoeshoe I U žestokim sukobima, narod Basotho, ujedinjen od 1820 godine pod poglavicom Moshoeshoe I, uspješno se odbranio od napada Zulua. Moshoeshoe naređuje izgradnju dvije utvrde u Butha-Butha i Thaba Bosiu, gdje su se sklonile brojne Basotho izbjeglice za vrijeme sukoba. Putem vješte politike, on napokon uspjeva značajno proširiti svoj uticaj, čime je osigurao podršku okolnih plemena. Od tog vremena često je poznat i kao Moshoeshoe Veliki, a često ga smatraju i osnivačem Basotho nacije. Od 1830 godine, u područje Lesota sve više prodiru Buri, u potrazi za novim prostorom za naseljavanje i kolonizaciju. Kao posljedica sve većih napetosti između Holanđana i Britanaca u Južnoj Africi, sve brojnije grupe tzv. Voortrekkera (hol. Voor - prije i trekker - putovati, migrirati) odnosno pionira počele su se seliti prema sjeveru, naročito u periodu između 1836 i 1838 godine, kada dolazi i do sukoba između Evropljana i vojske kralja Moshoeshoe. Pošto su vojnici tada novoformirane Oranjske države počeli napadati Basotho naselja, kralj traži zaštitu od Britanaca. Uslijedilo je sklapanje sporazuma o zaštiti između britanske kolonije Cape i Basothoa, ali je isti nedugo zatim raskinut 1865 godine, da bi se smirile razmirice sa Burskom republikom. Nakon jedne ofanzive burske vojske 1865 godine, kraljevstvo Moshoeshoea se moralo predati, te su ustupili Burima veliko i plodno područje. Prije konačnog pada kraljevstva, kralju je uspjelo nagovoriti Britance da 1868 godine uspostave protektorat na preostaloj teritoriji kojom je vladao, pod imenom Basutoland. Vještom diplomatijom, Moshoeshoe uspjeva sačuvati određeni vid autonomije svog kraljevstva. Godinu dana nakon njegove smrti, 1870 godine, autonomija ipak biva ukinuta, a Basutoland pripojen ostalom dijelu južnoafričke kolonije.
Hidrologija
Hidrološko modeliranje
S razumijevanjem kako promjene u okolini utječu na kretanje vode, hidrolozi mogu također stvoriti modele za predviđanje kako će se te promjene odvijati u budućnosti.
Lesoto
Britanska krunska kolonija Basutoland
Za vrijeme novog kralja Letsie I, Basotho narod nije imao predstavnika u parlamentu britanske kolonije Cape. Iz tog razloga je dolazilo do ustanaka protiv Britanaca. Naposlijetku, Britancima je uspjelo da svo oružje pobunjenika konfiskuju. Međutim, brojne i mukotrpne borbe protiv ustanika koje je predvodio poglavica Moorosi godine 1879 i tokom tzv. Rata pištolja (Gun war) između 1880 i 1881, su za koloniju Cape bile tako iscrpljujuće i bezuspješne, da je već 1884 Basutoland predan u direktno okrilje britanske krune kao krunska kolonija
Hidrologija
Hidrološki transport
Kretanje vode je značajno sredstvo kojim se drugi materijali poput tla ili zagađivača transportiraju s jednog mjesta na drugo.
Vidi: erozija, zagađenje.
Lesoto
Britanska krunska kolonija Basutoland
Nakon što je 1910 godine osnovana Južnoafrička Unija, Lesoto, kao i Bečuanaland (danas: Bocvana i Svazi) odbijaju da se priključe novoj nezavisnoj državi. Godine 1938 britanska vlada donosi odluku o zakonskim reformama, kojima je broj plemenskih poglavara i njihova moć značajno umanjena. Ovo, kao i strukturne promjene unutar zemlje, naročito urbanizacija i povećanje obrazovnih mogućnosti, doprinijelo je osjetnom smanjenju uticaja kralja i poglavica. Nakon završetka Drugog svjetskog rata, u kojem je učestvovalo nekoliko hiljada vojnika iz Basutolanda na strani Saveznika, raste težnja ka nezavisnošću zemlje te dolazi do osnivanja nekoliko pokreta za nezavisnost, poput Nacionalne stranke Basotho (BNP) ili Kongresne stranke Basotho (BCP). Godine 1959 donosi se prvi kolonijalni ustav, koji omogućuje da se u 1960 godini, godini krunidbe kralja Moshoeshoe II, raspišu prvi slobodni izbori u zemlji. Na sljedećim izborima 1965 godine, s neznatnom prednošću pobjeđuje BNP, koji godinu kasnije (1966) predvodi Basutoland prema nezavisnosti, pod novim imenom Lesoto. Kao državno uređenje, odabire se ustavna monarhija, a prvi premijer Lesota postaje predsjednik stranke BNP Leabua Jonathan.
Od 1966 do danas
Nakon što je 1970 godine pobijedila opozicijska stranka BCP po vodstvom Ntsu Mokhehle, premijer Jonathan poništava rezultate izbora, stavlja ustav van snage, proglašava vanredno stanje u zemlji te privremeno protjeruje kralja Moshoeshoe II u egzil. Hapse se i ubijaju članovi opozicijske stranke i njihove porodice, a njihove kuće se uništavaju. Preostali članovi opozicije formiraju vladu u progonstvu, nakon što je donesen privremeni ustav zemlje 1973 godine, međutim ta vlada ostaje na margini dešavanja. Vanjskopolitičke napetosti su porasle kada je 1982/83 Južnoafrička Republika (JAR) zaoštrila diplomatski pritisak na Lesoto, pod izgovorom da Lesoto podržava zabranjeni anti-apartheidski pokret Afrički nacionalni kongres (ANC). Vlada bijele manjine u JAR stavlja sankcije Lesotu, čija je privreda jako zavisna od JAR, te pokreće vojne akcije protiv Lesota. Pri jednom napadu vojske JAR 9. decembra 1982 ubijeno je preko 40 osoba. Odbijanje premijera Lesota, Jonathana, da uskrati podršku ANC-u i da ih protjera iz države, dovodi do političkih previranja i nemira, koji 20. januara 1986 prerastaju u vojni prevrat kojeg vodi general Justin Metsing Lekhanya. Ukida se parlament, sve stranke se ukidaju, a na čelo države staje šesteročlani vojni savjet. Kralju Moshoeshoe II se povećavaju izvršne i zakonodavne ovlasti, te on vlada sve do 1990 zajedno sa predsjednikom vojnog savjeta generalom Lekhanyaom. Godine 1990, Moshoeshoe se protjeruje u izgnanstvo, a na tron dolazi kralj Letsie III. Lekhanya-u zamijenjuje Elias Phisoana Ramaema na mjestu predsjednika vojnog savjeta. Nova vlast vodi državu do 1993 kada se priprema novi demokratski ustav i raspisuju slobodni izbori. Prve demokratske izbore pobjeđuje BCP pod vodstvom Ntsu Mokhehle. Godinu kasnije, augusta 1994, kralj Letsie III uz podršku vojske, ponovo raspušta parlament te dio ustava stavlja van snage. No, samo mjesec dana kasnije, pučistička vlada se raspada, a vraća se stara demokratski izabrana vlada. Godine 1995, kralj Moshoeshoe II se vraća iz progonstva i ponovno staje na tron. Međutim, gine u jednoj saobraćajnoj nesreći 1996 godine, a njegov sin Letsie II postaje kralj 31. oktobra 1997 godine. Na novim izborima, 1998 godine, pobjeđuje novoosnovana stranka Kongres Lesota za demokratiju (LCD) kojeg vodi Beuthuel Pakalitha Mosisili. Stranka osvaja 79 od 80 zastupničkih mjesta u parlamentu, što je opozicija osporavala, te su opozicioni pobunjenici poveli krvave borbe, i gotovo cijelu zemlju doveli do potpune stagnacije. Iz straha od eskalacije sukoba, premijer zemlje poziva vojsku JAR i Zimbabvea da uđu u zemlju kako bi pomogli stabilizaciji stanja. Tek nakon izmjena u izbornim zakonima, stanje se polahko smiruje, a vojska susjednih zemlja napušta zemlju 2001 godine. Na izborima 2002 godine, ponovno pobjeđuje premijer Mosisili, a većina naroda, kao i opozicija, ga prihvata. Posljednji izbori održani su u martu 2007 godine, kada LCD osvaja 61 od 80 mjesta u parlamentu. Najjača opozicijska stranka postala je novoosnovana Svebasotanska konvencija (All Basotho Convention) sa 17 mandata u parlamentu.
Vlada
Ustav Lesota je usvojen 2. aprila 1993 godine. On je definisao državu kao ustavnu monarhiju, sa dvodomnim parlamentom. Na izborima za parlament mogu glasati svi građani stariji od 18 godina. Također utvrđena je i podjela vlasti, a sudstvo je nezavisno. Ustavom su garantirana i osnovna ljudska prava, pravo na govor, štampu, slobodu okupljanja, vjerske slobode, pravo na privatnost i zaštita privatne imovine.
Izvršna vlast
Premijer Lesota, trenutno Tom Thabane (od 8. juna 2012.), je predsjednik vlade i kabineta, te ima izvršnu vlast u zemlji. Premijer se ne bira direktno na izborima. Po odredbama ustava, predsjednik pobjedničke stranke na izborima automatski dobija mjesto premijera. U periodu od 1986 do 1993 dužnost premijera je obavljao predsjedavajući vojnog savjeta, dok je vojna vlada bila na vlasti. Kralj Lesota, trenutno Letsie III od 7. februara 1996., ima samo određene predstavničke ovlasti, a ustavom mu je zabranjena svaka aktivna uloga u političkim dešavanjima. Monarhija je nasljedna, ali je moguće da savjet plemenskih vođa po tradicionalnim zakonima utvrdi ko će naslijediti umrlog monarha, ali ga može i prijevremeno svrgnuti.
Zakonodavna vlast
Zakonodavnu vlast u Lesotu ima parlament, koji je podijeljen u dva doma. Kao gornji dom djeluje Senat, dok je donji dom nacionalna skupština. Senat se sastoji od 33 člana, od kojih su 22 plemenske vođe u zemlji. Većina članova Senata su potomci kralja Moshoeshoe I i svoje mjesto u Senatu naslijeđuju. Ostalih 11 članova imenuje kralj, po prijedlogu vlade. Trenutni predsjednik Senata je Sempe Lejaha. Glavni zadatak Senata je provjera i revizija prijedloga zakona koje predlaže nacionalna skupština, ali i on može predlagati zakone. Nacionalnu skupštinu, kao donji dom parlamenta, bira narod na općim, slobodnim, tajnim izborima. Mandat članova skupštine traje pet godina. Trenutno ima 120 članova skupštine, od kojih se 80 bira putem većinskih glasova, a 40 putem proporcionalnih glasova. Predsjednik nacionalne skupštine je Ntlhoi Motsamai.
Sudska vlast
Sudski sistem u Lesotu se zasniva, kao i u JAR, na mješovitoj formi između angloameričkog sistema common law (englesko pravo) i rimsko-holandskog prava, koji ima korjene u rimskom pravu. Ustavom je zagarantovana nezavisnost sudstva i odvajanje od politike. Najviša sudska instanca u zemlji je Vrhovni sud, čijeg predsjednika predlaže kralj. Vrhovnom sudu su potčinjeni lokalni sudovi, uglavnom u gradovima, te tradicionalni sudovi, koji najvećim dijelom postoje u seoskim sredinama.
Administrativna podjela
desno|300px|Administrativna podjela Lesota Lesoto je podjeljen na 10 okruga: Ubjedljivo najveća anglomeracija u Lesotu je Maseru, sa oko 316.155 stanovnika (stanje: 1. januar 2005). Tu je koncentrirano oko 13% ukupnog stanovništva zemlje. Tačan broj stanovništva nije moguće precizno izračunati, jer postoje brojna privremena naselja nomada, koji se često sele.
Privreda
mini|Brana Katse mini|Selo Malealea na zapadu Lesota mini|Novčanica od 10 maloti Lesoto spada u najsiromašnije države svijeta, mjereno po dohotku po glavi stanovnika. Po podacima iz 2003 godine, u Lesotu je živjelo oko 43% stanovništva ispod praga siromaštva, odnosno stanovnika koji preživljavaju sa manje od 1 američkog dolara dnevno. Oko 60% stanovništva je direktno zaposleno u poljoprivredi, u okviru koje se stvaraju dvije trećine ukupnog nacionalnog dohotka. Većina stanovništva proizvodi u okvirima tzv. supsistencijalne privrede, odnosno da gotovo sve robe proizvode za svoje potrebe, a neki rade i u rudnicima u susjednoj Južnoafričkoj Republici. Međutim, nakon što je u JAR ukinut aparheid, potražnja za radnicima iz Lesota u tamošnjim rudnicima je dosta manja.
Sve do 1998 godine i političkih nemira u zemlji, privreda Lesota je polahko i stalno rasla. Nakon izbijanja sukoba nakon izbora 1998 godine, gotovo 80% infrastrukture u Maseru i drugim većim gradovima je uništeno. Ovo je imalo katastrofalne posljedice na daljnji rast i razvoj privrede. U sljedećih nekoliko godina, snažno je porastao deficit državnog budžeta, a dotadašnji rast privrede se nije mogao nastaviti. U toku 2005 godine, privreda Lesota porasla je za oko 2%.
Vanjska trgovina
Zbog svog geografskog položaja, Lesoto najvećim dijelom trguje sa susjednim zemljama. Gotovo 90% ukupne vanjske trgovine otpada na Južnoafričku Republiku, dok 7% otpada na azijske zemlje. Najviše se uvoze prehrambene namirnice, građevinski materijal, vozila, mašine i lijekovi. Najvažniji izvozni artikli su odjeća, obuća, vozila, pamuk, angora vuna i životinje. Izvozi se u zemlje SACU (53,9%) i zemlje Sjeverne Amerike (45,6%). Zbog stalnog trgovačkog deficita, do 2000 godine, ukupni vanjski dug Lesota narastao je do 720 miliona US$. Zbog siromaštva zemlje, Lesoto prima i veliku međunarodnu pomoć od raznih međunarodnih organizacija, poput Svjetske banke, ali i Evropske Unije i SAD-a. U 2000 godini, ukupna pomoć za razvoj zemlje iznosila je 41,5 miliona US dolara.
Stanovništvo
mini|Rast stanovništva Lesota u periodu 1961-2003 Kraljevina Lesoto je jedna od malobrojnih afričkih država koja ima relativno homogen sastav stanovništva, sa zajedničkom kulturom, identitetom i tradicijom. Gotovo 99% cjelokupnog stanovništva pripada južnom bantu narodu - Basoto, koji je ujedinjen pod vlašću kralja Moshoeshoe I. Od malobrojnih manjina u Lesotu žive grupe Zulua, Xhosa, Evropljana i Azijata.
Zbog geografskih osobina zemlje, stanovništvo u Lesotu je dosta neravnomjerno raspoređeno. Oko 70% stanovništva živi u nižem zapadnom dijelu zemlje, uglavnom u riječnim dolinama, gdje se također nalaze i najplodnija područja.
Po starosnoj strukturi, udio stanovništva preko 60 godina u 2008 godini iznosio je oko 5%, dok je oko 39% ukupnog stanovništva bilo ispod 15 godina. Prosječan broj djece koja rodi jedna žena u Lesotu je 3,5, a stopa smrtnosti dojenčadi iznosi 9,1 promil, dok stopa smrtnosti trudnica pri porodu iznosi 960 na 100.000 poroda. Stopa nepismenosti u zemlji iznosi 15%.
Stopa nezaposlenosti stanovništva iznosi oko 45%, što je među najvišim u svijetu. Ona se povećala u periodu nakon što je ukinut apartheid u Južnoafričkoj Republici, jer su mnogi građani Lesota radili u rudnicima u Južnoafričkoj Republici, a nakon zatvaranja rudnika, bili su primorani da se vrate u domovinu. Danas još oko 30% stanovništva radi u JAR, dok se ostatak, gotovo isključivo, bavi poljoprivredom.
Obrazovanje
Procjenjuje se da je stopa nepismenosti u Lesotu 2005 godine iznosila oko 15%, stopa pismenosti kod muškaraca iznosi 74%, dok kod žena iznosi 94%. Ukupni izdaci za obrazovanje koji se izdvajaju iz državnog budžeta iznose 18%, a ostale izdatke za obrazovanje snose razne crkvene institucije. Pohađanje osnovne škole je obavezno za svu djecu, a od 2000 godine je i besplatno. Međutim, samo 89% djevojčica i 83% dječaka pohađa školu, a samo 27% djevojčica i 18% dječaka nastavi školovanje nakon 7. razreda. Srednja škola se plaća, a u njoj su obavezne školske uniforme i knjige, koje sami učenici nabavljaju. Nakon 12. razreda, učenici polažu završni ispit (maturu) do kojeg dođe veoma mali broj učenika. Ovakav obrazovni sistem uveden je 1971 godine. Lesoto ima jedan univerzitet - National University of Lesotho (Nacionalni univerzitet Lesota) koji se nalazi u gradu Roma, oko 35 km udaljenom od glavnog grada. Univerzitet ima osam fakulteta i oko 7000 studenata. Prvobitno je osnovan 1945 godine kao Koledž Pape Pia XII (Pius XII College). a kasnije ga je preuzela država. Pored zvaničnog obrazovnog sistema, koji je dosta sličan britanskom, postoje i brojne tradicionalne škole, koje se održavaju tokom školskih raspusta, a tamo se uče neke praktične vještine kao i stare afričke tradicije.
Jezici i religija
Zvanični jezici Lesota su sesotho (južni Sotho) i engleski jezik. Engleski jezik je uveden kao službeni uglavnom tokom vremena britanskog protektorata, a maternji jezik oko 99% stanovništva je sesotho. Ostalih 1% stanovništva govori svoje maternje jezike, poput isiZulu i isiXhosa.
Oko 90% ukupnog stanovništva su kršćani, od kojih je oko 45% katolika, 26% protestanata (najvećim dijelom pripadnika Lesotanske evangeličke crkve i anglikanaca) te pripadnika manjih, lokalnih sekti. Ostalo stanovništvo su pripadnici raznih afričkih domorodačkih religija (10% ukupnog stanovništva) te nekolicina muslimana i hidusa. Ustavom zemlje garantovana su sva vjerska prava građana, a i u svakodnevnom životu vjerska tolerancija je na visokom nivou.
Književnost
Jedan od poznatih književnika iz Lesota je Thomas Mofolo (1876-1948), sa svojim romanom Chaka, koji vrijedi za najznačajnije djelo koje je napisano na sesotho jeziku.
Filatelija
thumb|100px|desno|Marka iz prve serije poštanskih markka u Lesotu 1933. godine Prve marke u Lesotu (tada Basutoland) su bile redovne marke izdane 1. decembra 1933. godine u formi seta od deset markica istog dizajna na kojima su bile slike kralja Georga V i nilskog krokodila te planinama u pozadini. Serija je bila sa nominalnim vrijednostima od ½ penija, 1p, 2p, 3p, 4p, 6p, 1 šilinga (Sh), 2 Sh 6p, 5 Sh i 10 Sh. Prva marka bila je žuto-zelene boje.
Prva poštanska marka u nezavisnom Lesotu izašla je 4. oktobra 1966. godine, povodom proglašenja nezavisnosti. Marka je bila nominalne vrijednosti od 2½ centa, bila je sa likom kralja Moshoeshoe I i Moshoeshoe II. U seriji su izašle četiri marke sa vrijednostima od 2½c, %c, 10c i 20c.
Zdravlje
Kao i u drugim državama u južnoj Africi, jedan od najvećih demografskih problema je sida. Procjenjuje se da je 2003 godine bilo oko 29% stanovništva zaraženo virusom HIV-a. To je, poslije Bocvane i Svazija, treća najviša stopa zaraženosti HIV-om na svijetu. Apsolutni broj zaraženih u 2003 godini iznosio je oko 300 hiljada, dok je približno 18 hiljada stanovnika umrlo od te bolesti u toku 2007 godine. Zbog izrazito velike smrtnosti od side, stopa prirodnog priraštaja u proteklim godinama je bila veoma niska, tako da je u 2006 godini iznosila samo oko 0,13%, a ako se ovaj trend nastavi i u bližoj budućnosti, mogla bi biti i negativna. Osim toga, veoma brzo opada i očekivana prosječna starost stanovništva, koja je po zdravstvenim izvještajima UN-a u 2000 godini iznosila 52 godine, opala je u 2006 godini na 42,6 godina (42,9 godina za muškarce i 42,3 godine za žene). Zanimljivo je primijetiti da je očekivana starost za žene u Lesotu niža od muškaraca, što je slučaj još samo u Nigeru i Afganistanu. To se može objasniti i činjenicom da je u zemljama južne Afrike mnogo veći broj žena zaraženo virusom HIV-a od muškaraca, dok je u zemljama Evrope obrnuto.
Praznici
U Lesotu se slave sljedeći državni praznici
Milo Hrnić
Milo Hrnić (Dubrovnik, 3. februar 1950), pjevač zabavne muzike iz Dubrovnika.
Milo Hrnić je prodao više od milion nosača zvuka, izdao 20 albuma i preko 200 pjesama. Tri puta je pobijedio na Festivalu zabavne muzike u Splitu i to: 1982. sa pjesmom Vrati se, 1983. sa pjesmom Dalmacijo, ljubav si vječna i 1987. sa pjesmom Dobra večer prijatelji.
2004. godine Dubrovčani su Milu Hrnića i Terezu Kesoviju proglasili pjevačima vijeka za grad Dubrovnik.
Nakon 10 godina odsustva s muzičke scene, Milo Hrnić je napravio veliki povratak 8. decembra 2006. s nezaboravnim koncertom u klubu Tribu u Splitu, a navedeni uspjeh je ponovio i 4. augusta 2007. koncertom u Omišu.
IC 767
IC 767 (također poznat kao MCG 2-31-42 i PGC 38792) je eliptična galaksija koja je udaljena oko 87 miliona sg od Zemlje i nalazi se u sazviježđu Djevica. Najveći prečnik je 0,70 (18 hiljada sg) a najmanji 0,5 uglovnih minuta (13 hiljade sg). Prvo otkriće je napravio Stephane Javelle 1. aprila 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 1258
NGC 1258 (također poznat kao ESO 547-24, MCG -4-8-53 i PGC 12034) je prečkasta spiralna galaksija koja je udaljena oko 68 miliona sg od Zemlje i nalazi se u sazviježđu Eridan. Najveći prečnik je 1,30 (26 hiljada sg) a najmanji 0,9 uglovnih minuta (18 hiljada sg). Prvo otkriće je napravio Francis Preserved Leavenworth 19. novembra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Huerteales
Huerteales je red cvjetnica iz razreda Magnoliopsida, divizija Tracheophyta, carstvo Plantae.
Iimenovan je po rodu Huertea iz Južne Amerike i sa Kariba. Opisao ga je A. B. Doweld 2001., sa četiri porodice i ukupno 20-ak vrsta. U redu Huerteales postoji 10 ugroženih vrsta, među kojima 6 od 9 vrsta iz roda Leptolaena i četiri od osam vrsta iz roda Sarcolaena.
Filogenija
.Prema Katalogu života, red Huerteales ima ukupno  28 vrsta. Podaci iz istog izvora dozvoljavaju uspostavu slijedećih kladograma užeg i šireg obuhvata taksonomskih kategosija:
Šira filogenija prikazana dolje je ona koju su pronašli Worberg i koautori. Monospecifični rodovi predstavljeni su imenima vrsta
Krupa (Obrovac)
mini|260px|srpskopravoslavni manastir [[Krupa (manastir)|Krupa iz 1317. godine]] Krupa je naseljeno mjesto u sastavu grada Obrovca, Zadarska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Obrovac.
Stanovništvo
Na popisu stanovništva 2011. godine, Krupa je imala 127 stanovnika.
Popis 1991.
Na popisu stanovništva 1991. godine, naseljeno mjesto Krupa je imalo 412 stanovnika, sljedećeg nacionalnog sastava:
Smolenska oblast
Smolenska oblast jest federalna oblast u Rusiji. Prema popisu iz 2002. godine u ovoj oblasti je živjelo 1.049.574 stanovnika. Administrativno središte oblasti je Smolensk. Oblast je uspostavljena 27. septembra 1937.
Administrativna podjela
mini|lijevo|300px|Administrativna podjela Smolenske oblasti
Kinetička energija
Kinetička energija je energija koju tijelo dobija kretanjem. Ona zavisi od mase tijelo i brzine kojom se to tijelo kreće. Što je veća brzina i masa, to je veća kinetička energija tog tijela tj. masa tijela i brzina kojom se to tijelo kreće su proporcionalne veličine kinetičkoj energiji. Kinetička energija je podvrsta mehaničke energije. Mehanička energija se dijeli na kinetičku i potencijalnu energiju. Rad je jednak promjeni energije.
Formula i jedinica za kinetičku energiju
Oznaka u fizici za kinetičku energiju je Ek Ako je oznaka za masu m, a za brzinu v, onda znači da je formula za kinetičku energiju:
Ova formula važi samo za tijela koja se kreću manjom brzinom od brzine svjetlosti.
Pošto je jedinica za masu 1 kg, a za brzinu, znači da je jedinica za kinetičku energiju.
Pošto je jedinica za silu, znači da je jedinica za energiju E_k=J.
Pošto je jedinica za izvršeni rad i za sve ostale oblike energije 1 J=1 Nm (jedinica je dobila ime po engleskom fizičaru Jamesu Prescottu Jouleu), znači da je jedinica za kinetičku energiju 1 J, čime je dokazano da je kinetička energija, jedan oblik energije.
Izvršna vlast
Izvršna vlast provodi zakone koje je donijela zakonodavna vlast i interpretirala sudska vlast. U općem smislu, izvršnu vlast čini vlada. Zavisno od političkog sistema na čelu vlade može biti premijer (Velika Britanija i druge) ili predsjednik (SAD i druge). Neke države su hibridi, što znači da imaju i premijera i predsjednika (Francuska, BiH i druge). Bosna i Hercegovina je unikatna zemlja jer ima tri člana Predsjedništva (bošnjački, hrvatski i srpski predstavnik) i dva premijera (za Federaciju Bosne i Hercegovine i za Republiku Srpsku). Pored toga ima i Vijeće (Savjet) ministara sa predsjedavajućim Savjeta ministara na čelu. Osim toga Republika Srpska ima svoje ministre, dok svaki kanton (njih 10) u Federaciji BiH ima svoje ministre. To čini Bosnu i Hercegovinu jednom od zemalja sa najvećom administracijom na planeti u odnosu na broj stanovnika.
Ponovo, zavisno od političkog sistema zavisi i moć vlade. U SAD-u predsjednik nema nikakve veze sa zakonodavnom vlašću (Kongresom) ili sa sudskom vlašću (Vrhovnim Sudom). Neki teoretičari tvrde da pošto predsjednik bira sudije na Vrhovnom Sudu on ima utjecaj na njih. Međutim, ovo je riješeno time da predsjednik ima pravo da bira novog sudiju tek kada jedan od prijašnjih umre ili ode u penziju (sudije u Vrhovnom Sudu rade doživotno) i da nema pravo smjenjivati sudije koje rade. U Velikoj Britaniji situacija je drugačija. Vlada u Velikoj Britaniji ima direktan utjecaj na zakonodavnu vlast (Dom Naroda-The House of Commons) i na sudsku vlast (Dom Lordova- The House of Lords). Razlog tome je što u vladi premijera sjedi i Lord Savjernik (The Lord Chancelor). Čovjek koji drži tu poziciju radi u Domu Lordova (sudska vlast- ima pravo zapošljavati i smjenjivati sudije), sjedi u Domu Naroda (zakonodavna vlast) ali također ima mjesto i u kabinetu vlade (izvršna vlast). Ovaj politički organ (Lord Chancelor) je najstariji u Velikoj Britaniji (osnovan je prije 1000 godina), međutim njegova pozicija smeta liberalnoj demokratiji Velike Britanije. Radi toga u posljednje vrijeme laburistička stranka, zagovara ukidanje pozicije Lorda Savjetnika i izdvajanje sudija iz Doma Lordova koje bi stavio u Vrhovni Sud sličan onome u SAD-u.
Kinetička energija
Formula i jedinica za kinetičku energiju
Kinetička energija, kao i sve druge ne može nastati niti nestati nijednim čovjeku poznatim načinom. Ona samo mijenja svoje stanje i prelazi iz jednog oblika u drugi, o čemu govori Zakon o održanju energije.
NGC 2607
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 7015
NGC 7015 (također poznat kao IRAS 21032+1112, MCG 2-53-12, PGC 66076 i UGC 11674) je galaksija koja je udaljena oko 224 miliona sg od Zemlje i nalazi se u sazviježđu Ždrijebe. Najveći prečnik je 1,80 (118 hiljada sg) a najmanji 1,6 uglovnih minuta (104 hiljade sg). Prvo otkriće je napravio Jean Marie Edouard Stephan 29. septembra 1878. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Potencijalna energija
Potencijalna energija je podvrsta mehaničke energije. U mehaničku energiju još spada i kinetička energija. Kod potencijalne energije razlikujemo gravitacijsku i elastičnu potencijalnu energiju. Potencijalna energija ne može nastati i ne može nestati, nijednim čovjeku poznatim načinom, o čemu govori zakon o održanju energije. Energija samo mijenja svoje stanje i prelazi iz jednog oblika u drugi.
Gravitacijska potencijalna energija
Gravitacijska potencijalna energija je energija koju tijelo dobija promjenom položaja tj. udaljenosti od tla (podloge). Potencijalna energija zavisi od mase, te gravitacionog ubrzanja. Ako znamo da je oznaka za masu m, gravitaciono ubrzanje g, a za visinu h, onda lako možemo izvući formulu za izračunavanje gravitacijske potencijalne energije. Oznaka za gravitacijsku potencijalnu energiju je Ep. Znači, formula za izračunavanje gravitacijske potencijalne energije je E_p=mgh. Ako je jedinica za masu m=1 kg (kilogram), a za visinu h=1 m (metar). Konstanta gravitacionog ubrzanja je. Poznavajući jedinice za ove tri veličine, možemo izvesti jedinicu za gravitacijsku potencijalnu energiju:
Gunnerales
Gunnerales je red cvjetnica iz razreda Magnoliopsida, divizija Tracheophyta, carstvo Plantae.
U APG III (2009) i APG IV sistemu (2016) imao je dva roda: Gunnera (porodica Gunneraceae) i Myrothamnus (porodica Myrothamnaceae). U Cronquistovom sistemu (1981), Gunneraceae bile su u redu Haloragales,  Myrothamnaceae  U  Hamamelidales.
Vrste roda Myrothamnus  raste samo na jugu Afrike i  na Madagaskaru, dok je Gunnera (63 vrste) raspršen po dijelovima Afrike, Amerike, Azije, Novog Zelanda i na nekim otocima Okeanije.
Prema Katalogu života, Gunnerales imaju uušno 69 vrsta i slijedeći kladogram:
Opis
Obje porodice sadrže elaginsku kiselinu. Floemske ćelije sadrže veliki broj plastida a listovi imaju nazubljene obode. Biljke su dvodomne, imaju sitne cvjetove bez perijanta, a stigme tučkova su bar malo sekretorne. Svojstva koja dijele sa jezgarnim eudikotiledonama su cijanogeneza putem fenilalanina, metabolički putevi izoleucina ili valina, prisustvo DNK sekvence PI-dB motiva, 9 i obično imaju malu deleciju u sekvenci 18S ribosomske DNK. Osobine koje dijele sa jezgarnim eudikotiledonama, a također i sa redovima Buxales i Trochodendrales su: odsustvo alkaloida benzilizokvinolina, "euAP3" + + "TM6" (umnožavanje gena paleoAP3: Klasa B), i gubitak mitohondrijskog gena  rps2 .
Ekologija
Iako su u vezi, Myrothamnaceae i Gunneraceae izgledaju vrlo različito: Oboje imaju cvjetove bez perijanta, ali se razlikuju detalji polena. Tabelarni prikaz razlika može se naći u U Wilkinsonu 2000.
Škrtac
Škrtac je Molièreova komedija u pet činova inspirirana Plautovim istoimenom djelom.
Drugi čin
Zamršena situacija stvorena je posuđivanjem novca za Cleanta, a u kojoj učestvuje sluga La Fleche i meštar Simeon - novac treba biti posuđen od Harpagona, a Cleante to ne zna. Komični su uvjeti koje Harpagon postavlja i prepoznaje se tipičan lik lihvara, bolesno škrtog čovjeka. Međutim, Cleante ubrzo otkriva da je posuđivač Harpagon. Prizor između La Flacha i Frozine (spletkarice) najjasnije otkriva karakter Harpagona:"...nikad ne kaže: Želim vam dobar dan, nego: Posuđujem vam dobar dan!"
Harpagon sa Frozine dogovara posao: ona će mu predati Marijanu kao zakonitu suprugu i posredovati kod njene majke miraz, tačnije, svotu koju će godišnje uštedjeti jer je Marijana skromna. Frozine mu laska vrlo domišljato, očekujući protivuslugu, ali Harpagon je ni ne sluša.
Treći čin
Harpagon ugovara večeru sa svojom poslugom i ponovo na površinu isplivava njegova škrtost. Desna ruka mu je pri tom Valere. Večera mora biti obilata krompirom i kestenjem kako ne bi isuviše pojeli, konji leže po podu jer nemaju hrane, sluge moraju vješto skrivati mrlje i poderotine na odjelu i posluživati piće samo ako gost izričito zatraži.
U posjet dolazi Mariana i Harpagon joj udvara, upoznaje je s Elisom, dolazi i Cleant. Da bi se osvetio ocu i time prouzročio komediju, Cleante daje Mariani očev prsten s rubinom, otac poludi, a Cleant to objašnjava njegovom silnom odanošću Mariane, uz to je priredio u očevo ime i bogatu trpezu. Harpagon moli Valerea da ih drži na oku i spasi nešto poslastica te ih vrati trgovcu.
Četvrti čin
Mariane, Cleante, Elisa i Frosine smišljaju način da odgode vjenčanje i da Marianina majka da blagoslov Cleanteu. Slijedi sukob oca i sina, potom Jaquesova pomirba koja na staklenim nogama izvrće odgovore: smiren razgovor oca i sina i ponovo svađa oca i sina kad se otkrije nesporazum. "Proklinjem te!" viče Harpagon sinu. Le Fleche otima Harpagonovu škrinjicu.
Peti čin
Povjerenik i pisar su pozvani da otkriju lopova. Jaques koji je ljut na Valerea optužuje ga za krađu škrinjice. Komična situacija razvija se iz nesporazuma: Valere priznaje krivicu misleći da je otkriveno njegovo pravo ime, a Harpagon ga optužuje za škrinjicu. Svako govori o svojoj ljubavi.
Svi su na sceni i klupko se odmotava: Valere priznaje svoje porijeklo, Mariana odmah otkriva da mu je sestra, Anselmo otkriva da im je otac, Cleante priznaje ocu da ima škrinjicu - međutim za uzvrat želi Marianu. Anselmo prihvata sve troškove dvostrukog vjenčanja, a Harpagon ostaje neizlječiv škrtac: "A ja idem vidjeti svoju dragu škrinjicu!"
Prstenova družina
Prstenova družina pojam je iz knjige Gospodar prstenova J.R.R.Tolkiena i označava grupu likova koji su nakon sastanka rasa kod vilenjaka Elronda u Rivendellu odlučili pomoći hobitu Frodu Bagginsu da uništi Jedinstveni Prsten. Ostali članovi Prstenove družine su hobiti Sam Gamgee, Meriadoc Brandybuck (Merry) i Peregrin Took (Pippin), čarobnjak Gandalf, ljudi Aragorn i Boromir, vilenjak Legolas Greenleaf i patuljak Gimli. Jedini član kojeg je družina izgubila tokom svog putovanja u zemlju Mordor je Boromir koji je poginuo u napadu orka kod Parth Galena. Družina se nakon toga razdvojila pa su Frodo i Sam otišli u Mordor, dok je ostatak družine učestvovao u bitkama rata za prsten.